**תכנית הדוקטורט**

ראש התכנית: ד"ר נסים גל

**מטרת הלימודים:**

להכשיר דור חדש של חוקרים בעלי ראיה מחקרית מעמיקה וחדשנית בתחום הדינאמי של תולדות האמנות ותיאוריה של האמנות והאדריכלות. חוקרים אלו יהוו את התשתית לפיצוח אקדמי ולהוראה של לימודי ההיסטוריה והתיאוריה של האמנות.
להכשיר מומחים בהיסטוריה, בתיאוריה ובביקורת של האמנות והאדריכלות שישתלבו במערכות הציבוריות העוסקות בתרבות ובאמנות. מערכות ממלכתיות וציבוריות. מערכות תקשורת ציבורית. גלריות ומוזיאונים. בעלי דוקטור מרימים כבר היום תרומה מקצועית משמעותית למערכות האלה והביקוש להם גובר והולך.

**קיימים שלושה מסלולים: מסלול רגיל, מסלול ישיר לדוקטורט ומסלול לימודי מחקר מקדים**

1. **מסלול רגיל לדוקטורט**

תנאי הקבלה למסלול רגיל לדוקטורט:
1. ממוצע 86 לפחות בלימודי המ"א ו-90 בתזה.
2. שתי המלצות מאנשי סגל אקדמיים. אחד ממכתבי ההמלצה יהיה מטעם מנחה עבודת הגמר המחקרית של המ"א
3. התקשרות והסכמה בכתב של מדריך עבודת הד"ר.
4. הצהרת כוונות של המועמד לגבי נושא המחקר המוצע (עד חמישה עמודים). מאושרת על ידי מדריך עבודת הד"ר המיועד.

מבנה הלימודים:

משך הלימודים לתואר השלישי הוא ארבע שנים, והוא מחולק לשני שלבים: שלב מחקר א' ושלב מחקר ב'.

שלב מחקר א': משך הלימודים בשלב מחקר א' לא יעלה על שנתיים מתחילת סמסטר הלימודים בו התקבל התלמיד (כולל חופשת הסמסטר/הקיץ). במהלך תקופת לימודים זו, ולא יאוחר מסוף השנה האקדמית הראשונה, יידרש התלמיד להשלים את הצעת המחקר, לקבל את אישור המנחה להצעה ולהגישה לעיון הוועדה החוגית, וכן לעמוד בדרישות אחרות שהוטלו עליו על ידי הוועדה החוגית**.** התלמידים יחוייבו בסמינר מחקר בהיקף של 2 שש"ס

הצעת המחקר תוצג על ידי התלמיד בסמינר החוגי עם אישור ההצעה יעבור התלמיד למעמד של תלמיד מחקר שלב ב'

שלב מחקר ב': משך הלימודים בשלב מחקר ב' יהיה פרק הזמן שבין סיום שלב מחקר א' ועד ארבע שנים מתחילת הסמסטר בו התקבל התלמיד ללימודי תואר שלישי. במהלך תקופת לימודים זו, יידרש התלמיד להשלים את כתיבת עבודת הדוקטור, לקבל את אישור המנחה (והוועדה המלווה אם מונתה), אישור הוועדה החוגית, וכן להגישה לרשות ללימודים מתקדמים לצורך שיפוט. כמו כן, בתום כל שנה מיום אישור הצעת המחקר התלמיד ישלח דו"ח התקדמות לועדה החוגית, החתום בידי המנחה. עותק מן הדו"ח יועבר אל הרשות ללימודים מתקדמים.

הגשת עבודת הדוקטור לשיפוט
בתום ארבע שנים מראשית לימודיו התלמיד יגיש את עבודת הדוקטור בצורת חיבור עד 350 עמ' (לא כולל נספחים) או במתכונת של דוקטורט פרסומים בהתאם לתקנון תואר שלישי.
לאחר מכן עבודת הדוקטורט תועבר לרשות ללימודים מתקדמים לצורך שיפוט.

1. **מסלול ישיר לדוקטורט**
מסלול לימודים זה מיועד לתלמידים מצטיינים שיש ברצונם להמשיך ברצף מסיום תואר ראשון ללימודי דוקטורט ושהם נראים מועמדים ראויים ללימודי תואר שלישי.

תנאי קבלה למסלול ישיר לדוקטורט
1. ציון 90 לפחות בכל אחד מחוגי הלימוד לתואר ראשון ממוסד מוכר להשכלה גבוהה בארץ או בחו"ל.
2. שתי המלצות מאנשי סגל אקדמיים.
3. התקשרות והסכמה בכתב של מדריך לעבודת הד"ר.
4 הצהרת כוונות של המועמד לגבי נושא המחקר המוצע המאושרת על ידי מדריך עבודת הד"ר המיועד.
5. אישור הועדה החוגית.

**מבנה ותכנית הלימודים**

משך הלימודים הכולל למסלול הישיר לדוקטורט הוא חמש שנים, והוא מחולק לשני שלבים: שלב לימודי המוסמך ושלב לימודי הדוקטורט.

שלב לימודי המוסמך במסלול הישיר לדוקטורט לא יעלה על שנתיים עבור תלמיד שהתקבל למסלול מיד עם תום לימודיו לתואר ראשון, ולא יעלה על שנה עבור תלמיד שהתקבל למסלול לאחר שהשלים שנת לימודים אחת בתואר השני. בשלב לימודי המוסמך במסלול הישיר יידרש התלמיד לעמוד בדרישות הבאות:
1. השלמת קורסים בציון מספרי בהיקף של 26 שש"ס לפחות ברמת מ"א וסיומם בציון משוקלל
של 90 לפחות

2 הגשת שתי עבודות סמינריוניות או חלופה שוות ערך שנקבעה ע"י החוג. על התלמיד להשיג ציון של 90 לפחות בכל אחת משתי העבודות הסמינריוניות

1. תנאי מעבר משנה א' לשנה ב' הם השלמת קורסים בציון מספרי בהיקף של מחצית מתכנית הלימודים של המסלול הישיר סיומם בציון משקולל של 90 לפחות, והגשת עבודה סמינריונית שזכתה לציון 90 לפחות.
4. הגשת הצעת מחקר לא יאוחר מתחילת הסמסטר הרביעי ללימודים עבור תלמיד שהתקבל למסלול ישירות מתום לימודיו לתואר ראשון, ולא יאוחר מתחילת הסמסטר השני עבור תלמיד שהתקבל למסלול לאחר שהשלים שנת לימודים אחת בתואר השני.
2. עם אישור הצעת המחקר לדוקטורט, ועמידה בכל חובות הלימודים של שלב המוסמך כמפורט לעיל, יעבור התלמיד לשלב לימודי הדוקטורט במסלול הישיר. משך הלימודים בשלב זה לא יעלה על שלוש שנים. במהלך שלב זה יידרש התלמיד להשלים את תכנית הלימודים לתואר שלישי, כמפורט במסלול הרגיל לעיל, להשלים את כתיבת עבודת הדוקטור, לקבל את אישור המנחה (והוועדה המלווה, אם מונתה), לקבל את אישור הוועדה החוגית וכן להגישה לרשות ללימודים מתקדמים לצורך שיפוט

תלמיד במסלול הישיר לדוקטורט יקבל תעודת מוסמך האוניברסיטה במסלול הישיר לדוקטורט עם אישור הצעת המחקר לדוקטורט, ועמידה בחובות הלימוד של המסלול הישיר לדוקטורט כמפורט לעיל. .

תלמיד המעוניין להפסיק את לימודיו במסלול הישיר לדוקטורט ולהשלים את לימודי המוסמך, יהא רשאי לעשות זאת ובלבד שזכאותו לתואר שני במסלול הישיר טרם אושרה. במקרה זה על התלמיד יהיה להשלים את מכסת הלימודים ושאר החובות הנדרשים לקבלת התואר השני במסלול א' או במסלול ב', לפי העניין.

1. **מסלול לימודי מחקר מקדים (לבעלי תואר שני ללא תזה)**
תנאי קבלה ודרישות המסלול:

מועמד המבקש להירשם למסלול לימודי מחקר מקדים והינו בעל תואר "מוסמך", ללא כתובת עבודת גמר מחקרית, חייב למלא את התנאים הבאים:

1. ממוצע 86 לפחות בלימודי המ"א
2. אישור בכתב ממנחה שמסכים להנחותו בעבודת הגמר המחקרית
3. השלמת כתיבת עבודת הגמר המחקרית (תזה) שזכתה לציון 90
4. עמידה בתכנית לימודים שתוטל עליו על ידי הועדה החוגית ללימודי תואר שלישי

מבנה הלימודים:
משך הלימודים הנורמטיבי הינו שנה אחת בלבד. בהמלצת המנחה והוועדה החוגית, ומנימוקים מיוחדים שיירשמו, רשאי הדיקן ללימודים מתקדמים להאריך את תקופת הלימודים בשנה אחת נוספת בלבד.

השלמת הלימודים במסלול זה אינה מהווה קבלה אוטומטית ללימודי תואר שלישי, המועמד יגיש את מועמדתו כמקובל למסלול הרגיל.